钦定古今图书集成/理学汇编/经籍典/第086卷 > 宋胡一桂翼传举要 > 《辞说》
## 钦定古今图书集成/理学汇编/经籍典/第086卷 > 宋胡一桂翼传举要 > 《辞说》

《易系辞上传》曰：“《易》有圣人之道四焉：以言者尚其辞，
以动者尚其变，以制器者尚其象，以卜筮者尚其占。”
夫所谓辞者何也？文王六十四卦卦下之辞，周公三
百八十四爻爻下之辞是已。然愚直谓文王、周公之
辞，不出象、占二者。且以乾坤二卦论之，文王曰：“乾元
亨，利贞。坤元亨，利牝马之贞。君子有攸往，先迷后得”
主，利。“西南得朋，东北丧朋，安贞吉。”《干》是卦名，“元亨利
贞”是卦占，此卦有占无象，而卦之六画即象矣。谓《筮》
得《干》而六爻不变，或一卦三爻变，则以“元亨利贞”为
占，谓其事大亨通而利在贞正，虽亨通而不贞正，则
依然不利尔。《坤》是卦名，“元亨以下”是卦占，谓《筮》得《坤》
而六爻不变，或一卦三爻变，则以“元亨利牝马之贞”
以下为占，以牝马置“元亨、利、贞”间，是谓象。杂占中“牝
马”，《坤》之象。“元亨利贞”者，《坤》之占也。“君子”指筮者，谓筮
者若有所往，居先则迷，以《坤》纯阴之故，在后则得。以
坤承乾之故，主利；《干》主义，故《坤》主利。往西南则得朋
类；往东北则丧朋类。以后天八卦，巽、离、坤、《兑》居西南
而为阴之朋，震、坎、干、艮，居东北而为阳之朋。“安贞吉”
者，安于西南之贞则吉。此西南东北是象，而“得朋丧
朋”，“安贞吉”是占也。又以《干》初九，《坤》初六二爻论之，周
公曰：“初九潜龙勿用”，初六“履霜坚冰至。”潜龙非象乎？
勿用非占乎？“履霜坚冰至”，固云有象无占，而占意寓
于象。分而言之，霜冰是象，履至是占，亦未为不可玩。
二卦二爻，无非象占，二者而已。合象占以成句而读
之粲然成文，则谓之辞矣。六十四卦三百八十四爻
皆然。《易》舍象占不足以成辞，论辞而不及象占，惟以
道理解说，而谓圣人自有此一种险怪之辞，则亦真
不足与言《易》。若“以言者尚其辞”之义，林学蒙尝引《论
语》举“不恒其德，或承之羞”以明之，朱子以为然矣，但
于他未见有所证尔。